Ek vertel die afgelope paar weke saans met slaaptyd vir my kinders ’n verbeelde vervolgverhaal oor ’n skip genaamd die Alibama wat om die aarde vaar met twee kinders genaamd Pepe en Pipi, ’n vreeslose kaptein en twee matrose aan boord.
Wat my verwonderd laat, is dat my kinders nie van stryk gebring word deur die afgryslike gedrogte wat die Alibama op sy avonture teëkom nie, en ook nie juis verbaas is oor die fabelagtige verskynsels waarvan hul ma hulle vertel nie.